Ola Fogelberg
Ola ”Fogeli” Fogelberg (20. heinäkuuta 1894 Helsinki – 25. elokuuta 1952 Tammisaari) oli suomenruotsalainen sarjakuvataiteilija ja Osuusliike Elannon mainospäällikkö, jota pidetään yhtenä suomalaisen sarjakuvan tärkeimmistä pioneereista. Hänen tunnetuin luomuksensa on sarjakuva "Pekka Puupää", jota hän piirsi 27 vuoden ajan vuosina 1925–1952 ja jota työtä jatkoi myöhemmin hänen tyttärensä Ruth Elisabeth "Toto" Fogelberg-Kaila 23 vuoden ajan vuosina 1952-1975. Fogelbergin töihin kuuluu myös kaikkien aikojen ensimmäinen suomalainen jatkosarjakuva "Janne Ankkanen". Sarjakuvansa hän signeerasi nimimerkillä Fogeli.
Oulun sarjakuvaseura
Lehtien lisäksi Oulun sarjakuvaseura on julkaissut sarjakuva-albumeita. Tunnetuin näistä lienee André Franquinin "Mustat sivut", josta on otettu kolme painosta. Vuoden 2012 Oulun sarjakuvafestivaaleilla julkaistiin Mika Svenskin (1961–2009) muistoalbumi "Johannes - poliittisesti epäkorrekti Mika Svensk". Vuonna 2013 julkaistiin Ruutukaava 2 -albumi, joka on kooste vuoden 2012 "Ruutukaava"-verkkosarjakuvalehdistä.